wickkiey/tamil-wikipedia-chunked huggingface dataset:
# கர்னால் போர்

## வரலாற்றுக் கிளர்ச்சிகள்

கிழக்கில் முகலாயப் பேரரசுக்கு எதிராக நாதிர் ஷாவின் வெற்றி, அவர் மேற்கு நோக்கி திரும்பி, பாரசீகத்தின் ஆட்சியாளர்களான உதுமானியர்களை மீண்டும் ஒரு முறை எதிர்கொள்ள முடியும் என்பதாகும். உதுமானிய சுல்தான் முதலாம் மகமூத் I உதுமானிய-பாரசீகப் போரை (1743-1746) தொடங்கினார். இதில் முகம்மது ஷா 1748 இல் இறக்கும் வரை உதுமான்களுடன் நெருக்கமாக ஒத்துழைத்தார். நாதிரின் இந்திய முற்றுகை பிரிட்டிசு கிழக்கிந்திய நிறுவனத்தை முகலாயப் பேரரசின் தீவிர பலவீனம் மற்றும் ஆட்சியின் வெற்றிடத்தை நிரப்ப பிரிட்டிசு ஏகாதிபத்தியத்தை விரிவுபடுத்துவதற்கான சாத்தியக்கூறுகள் குறித்து எச்சரித்தது.  
கர்னாலில் முகலாயப் பேரரசின் தோல்வியின் விளைவாக, ஏற்கனவே வீழ்ச்சியடைந்த முகலாய வம்சம் அதன் அழிவை விரைவுபடுத்தும் அளவுக்கு விமர்சன ரீதியாக பலவீனமடைந்தது. வரலாற்றாசிரியர் ஆக்ஸ்வொர்த்தியின் கூற்றுப்படி, நாதிரின் இந்தியா மீதான படையெடுப்பின் அழிவுகரமான விளைவுகள் இல்லாமல், இந்திய துணைக் கண்டத்தை ஐரோப்பிய காலனித்துவ கையகப்படுத்துதல் வேறு வடிவத்தில் வந்திருக்கும் அல்லது இல்லாவிட்டாலும், இந்திய துணைக் கண்டத்தின் வரலாற்றை அடிப்படையில் மாற்றிஒயிருக்கும்.
# அபித் நபி

**அபித் நபி** (பிறப்பு 26 டிசம்பர் 1985 ) இவர் ஓர் இந்திய கிரிக்கெட் வீரர் ஆவார். ஜம்மு மற்றும் காஷ்மீரில் பிறந்தவர். இவர் ஜம்மு மற்றும் காஷ்மீர் அணிக்காகவும் விளையாடுபவர். இவர் ஒரு வலது கை வேகப்பந்து வீச்சாளர். இவர் இந்தியா வேகப்பந்து வீச்சாளர்களில் ஒருவர். .  
பந்துவீச்சில் இவரது சிறப்பான ஆட்டமென்றால் அது இமாச்சல பிரதேசத்திற்கு எதிராக நடந்த நான்காவது போட்டியில் 91 ஓட்டங்களுக்கு 6 விக்கெட்டுகள் எடுத்ததாகும். 2009-10ல் கேரளாவுக்கு எதிரான ஆட்டத்தில் இவர் 42 ஓட்டங்களுக்கு 4 விக்கெட்டுகளையும், 27 ஓட்டங்களுக்கு 5 விக்கெட்டுகளையும் எடுத்து அணியின் வெற்றிக்கு உதவினார்.
# வில்லியம் ஆடம் (மெல்லுடலி ஆராய்ச்சியாளர்)

**வில்லியம் ஆடம்** (*William Adam*, 27 சனவரி 1909, டென் ஹாக், 3 நவம்பர் 1988, பிரசெல்சு) இடச்சு/பெல்ஜிய மெல்லுடலி ஆய்வாளர் ஆவார். மெல்லுடலிகளில் இவர் தலைக்காலிகளில் ஆய்வுகளை மேற்கொண்டுள்ளார். ஆடம் பல்வேறு வகையான கணவாய் மீன்கள், பாப்டெய்ல் ஸ்குட்களை விவரித்துள்ளார். இவற்றில் யுப்ரிம்னா ஹொயெலி (*Euprymna hoyle*) செபியா காட்டனி (*Sepia cottoni*), செபியா டோல்பூசி [*Sepia dollfusi*), செபியா டுபியா (*Sepia dubia*)', செபியா ரெசி (*Sepia reesi*), செபியா சிவெலி (*Sepia sewelli*), செபியா திரஸ்டோனி (*Sepia thurstoni*), செபியா வெர்கொய் (*Sepia vercoi*), செபியா குன்ட்செனி (*Sepiola knudseni*) குறிப்பிடத்தக்கன.  
ஆடம் கான்ஸ்டன்ஸ் ஜீனெட் பார்குயிஜென் மற்றும் வணிக மாலுமியான வில்லியம் ஆடம் ஆகியோரின் மகனாக டென் ஹாக் நகரில் பிறந்தார். அங்கேயே கல்வி கற்றபின் 1926-27ல் சிறிது காலம் ஜாவாவிற்குச் சென்றார். ஜாவாவிலிருந்து தாயகம் திரும்பியபின் வுட்ரெச்ட் பல்கலைக்கழகத்தில் உயிரியல் கற்று 1933ஆம் ஆண்டு முனைவர் பட்டம் பெற்றார். இவர் தனது முனைவர் பட்ட ஆய்வினை நிலத்தில் வாழும் மெல்லுடலிகளின் சுரப்பிகளில் மேற்கொண்டார். பின்னர் பிரசல்சில் உள்ள இயற்கை அறிவியல் அருங்காட்சியகத்தில் பணியில் சேர்ந்து பலபணி நிலைகளுக்கு முன்னேறினார். 1952ஆம் ஆண்டில் பெல்ஜியக் குடிமகனானார். 1957ஆம் ஆண்டு நெதர்லாந்து ராயல் கலை அறிவியல் அகடமியின் தாளாளராகப் பொறுப்பேற்றார்.
# சகீப் மஹ்மூத்

**சகீப் மஹ்மூத்** (பிறப்பு: பிப்ரவரி 25, 1997) ஓர் இங்கிலாந்து கிரிக்கெட் வீரர். இவர் உள்ளூர் கிரிக்கெட் போட்டியில் லங்காஷயர் அணிக்காக விளையாடுகிறார் . இவர் ஓர் வலது கை வேகப்பந்து வீச்சாளரும், வலது கை துடுப்பாட்டகாரரும் ஆவார். 2015 டிசம்பரில் இவர் 2016 வயதுக்குட்பட்ட 19 கிரிக்கெட் உலகக் கோப்பைக்கான இங்கிலாந்து அணியில் இடம் பெற்றார். இவர் 2019 நவம்பரில் இங்கிலாந்து கிரிக்கெட் அணிக்காக சர்வதேச அளவில் அறிமுகமானார்.  
இவரது பந்துவீசும் செய்கையினால் பந்துவீசும் வேகம் 90 மைல் வேகத்தை எளிதாக அடைய முடிகிறது. இவரின் பந்துவீச்சால் பாக்கித்தான் கிரிக்கெட் வீரர் வகார் யூனிஸுடன் ஒப்பிடப்பட்டார்.
# சகீப் மஹ்மூத்

## தொழில்

இவரது பெற்றோர் பாகிஸ்தானைச் சேர்ந்தவர்கள். இதன் காரணமாக 2019 ஜனவரி மாத இந்திய சுற்றுப்பயணத்தின் போதும், பிப்ரவரில் இங்கிலாந்து லயன்ஸ் அணியில் சேர்ந்து விளையாட முடியாமல் போனது. இறுதியில் இவருக்காக டாம் பெய்லி மாற்றப்பட்டார்.  
ஏப்ரல் 2019 இல், லங்காஷயர் அணிக்காக பட்டியல் ஏ போட்டிகளில் விளையாடியபோது அடுத்தடுத்து ஐந்து விக்கெட்டுகளை வீழ்த்தினர். இதனை நிகழ்த்தியதன் மூலம் தொடர்ந்து ஐந்து விக்கெட்டுகளை வீழ்த்திய முதல் பந்து வீச்சாளர் என்ற சாதனையை பெற்றார்.முதல் பந்து வீச்சாளர் ஆனார். இதனை இவர் 2019 ராயல் லண்டன் ஒருநாள் கோப்பையில் நிகழ்த்தினார்.  
செப்டம்பர் 2019 இல், நியூசிலாந்திற்கு எதிரான தொடருக்காக இங்கிலாந்தின் டெஸ்ட் மற்றும் ட்வென்டி 20 சர்வதேச அணிகளில் இடம் பெற்றார். இவர் நவம்பர் 3, 2019 அன்று நியூசிலாந்திற்கு எதிராக டி20 போட்டியில் இங்கிலாந்துக்காக தனது முதல் அறிமுக ஆட்டத்தை ஆடினார். அதற்கு அடுத்த மாதம் தென்னாப்பிரிக்காவுக்கு எதிரான தொடருக்கான இங்கிலாந்தின் ஒருநாள் சர்வதேச (ஒருநாள்) அணியில் மஹ்மூத் இடம் பெற்றார். பிப்ரவரி 9, 2020 அன்று தென்னாப்பிரிக்காவுக்கு எதிராக இங்கிலாந்துக்காக ஒருநாள் போட்டியில் விளையாடி தனது முதல் ஒருநாள் போட்டியில் அறிமுகமானார். பிப்ரவரி 28, 2020 அன்று, இலங்கைக்கு எதிரான தொடருக்கான இங்கிலாந்தின் டெஸ்ட் அணியில் இவர் சேர்க்கப்பட்டார், காயமடைந்த மார்க் வூட்டிற்கு பதிலாக விளையாடினார்.
# பங்கு (நிதி மற்றும் வணிகவியல்)

ஒரு பங்கு (Share) என்பது, நிதிச் சந்தைகளில் இணையுதவி நிதி, வரையறுக்கப்பட்ட கூட்டாண்மை மற்றும் ரியல் எஸ்டேட் முதலீட்டு அறக்கட்டளைகளில் பயன்படுத்தப்படும் ஓர் அலகு ஆகும். பங்குகளின் உரிமையாளர் அப்பங்குகளை விற்ற நிறுவனத்தின் பங்குதாரர் ஆவார். ஒரு பங்கு என்பது முதலின் (முதலீட்டின்) ஒரு பிரிக்க முடியாத அலகு ஆகும். இது நிறுவனத்திற்கும் பங்குதாரருக்கும் இடையிலான உரிமை உறவை வெளிப்படுத்துகிறது. ஒரு பங்கின் மதிப்பிடப்பட்ட மதிப்பு (denominated Value) என்பது முக மதிப்பு (face value) மற்றும் வழங்கப்பட்ட பங்குகளின் முக மதிப்பின் மொத்தம் ஆகும். இது ஒரு நிறுவனத்தின் மூலதனத்தைக் குறிக்கிறது. இது அந்தப் பங்குகளின் சந்தை மதிப்பைப் பிரதிபலிக்காது.  
பங்குகளின் உரிமையாளர் தன்னுடைய பங்கின் உரிமைக்காகக் பெறுகின்ற வருமானம் ஈவுத்தொகை என்று அழைக்கப்படுகிறது. பங்குகளை வாங்கும் மற்றும் விற்கும் செயல்முறை பெரும்பாலும் நடுத்தர மனிதரான ஒரு பங்கு தரகர் வழியாகவே நிகழ்கின்றன.ஒப்புப் பங்கு, சலுகைப்பங்கு, ஊக்கப் பங்குகள் போன்ற பல்வேறு வகையான பங்குகள் உள்ளன.
# பங்கு (நிதி மற்றும் வணிகவியல்)

### மதிப்பீடு

வெவ்வேறு சந்தைகளில் உள்ள பல்வேறு கொள்கைகளின்படி பங்குகள் மதிப்பிடப்படுகின்றன. ஆனால் ஒரு அடிப்படை முன்மாதிரி என்னவென்றால், ஒரு பங்கு ஒரு பரிவர்த்தனை ஏற்படக்கூடிய விலைக்கு மதிப்புள்ளது எனில் அது விற்கப்பட வேண்டிய பங்கு. ஒரு சந்தையின் பணப்புழக்கத்தை வைத்தே பங்கை எந்த நேரத்திலும் விற்க முடியுமா என்பது நிர்ணயிக்கப்படுகிறது. வாங்குபவருக்கும் விற்பனையாளருக்கும் இடையிலான பங்குகளின் விற்பனை பரிவர்த்தனையின் மதிப்பீடு வழக்கமாக அந்த நேரத்தில் பங்குகளின் "உண்மையான மதிப்பு" என்னவோ அதை வைத்தே இருக்கும்.  
பங்குகள் சார்ந்த கலைச் சொற்கள்:  
நிலுவையில் உள்ள பங்குகள் (Share Outstanding) என்பது அரசாங்கத்தால் அங்கீகரிக்கப்பட்டவை, நிறுவனத்தால் வழங்கப்பட்டவை மற்றும் மூன்றாம் தரப்பினரின் கட்டுப்பாட்டில் உள்ள பங்குகள் ஆகும். நிலுவையில் உள்ள பங்குகளின் எண்ணிக்கை நிறுவனத்திற்குச் சந்தை மூலதன மதிப்பு ஆக்கத்தை(Market Capitalization) அளிக்கிறது.  
கருவூலப் பங்குகள் (Treasury shares) நிறுவனத்தால் அங்கீகரிக்கப்பட்டு கட்டுப்படுத்தப்படும் பங்குகள்  
வழங்கப்பட்ட பங்குகள் ( Issued Shares) என்பது நிலுவையிலுள்ளப் பங்குகள் மற்றும் கருவூலப் பங்குகளின் தொகை ஆகும்.  
அங்கீகரிக்கப்பட்டப் பங்குகள் வழங்கப்பட்ட மற்றும் வெளியிடப்படாத பங்குகள் ஆகும். மேலும் இவை நிறுவனத்தின் அமைப்பு ஆவணங்களால் அங்கீகரிக்கப்பட்டவை.
# பங்கு (நிதி மற்றும் வணிகவியல்)

### பங்குகள் மீதான ஈவுத்தொகைக்கான வருமான வரி பிடித்தம்

இந்தியாவில் பங்கு ஈவுத் தொகைகள் பங்குதாரரின் கைகளில் ரூ.10 லட்சம் வரை வரி விலக்கு அளிக்கப்படுகின்றன. ஆனால் முந்தைய ஆண்டிள் ஈவுத்தொகையைச் செலுத்தும் நிறுவனம், ஈவுத்தொகை விநியோக வரியை 12.5% அரசுக்குச் செலுத்த வேண்டும் என்பது 1 ஏப்ரல் 2020 முதல் மாற்றப்பட்டு, ஈவுத்தொகை பெறுபவரே வருமான வரி செலுத்த வேண்டும்.
# பங்கு (நிதி மற்றும் வணிகவியல்)

### பங்குச் சான்றிதழ்

முதலீட்டாளர்களுக்குப் பங்குகளின் உரிமையின் சான்றாகப் பங்குச் சான்றிதழ்கள் முன்பு வழங்கப்பட்டன. ஆனால் தற்போதுள்ள கணினி மயமாக்கப்பட்ட உலகில் சான்றிதழ்கள் வழங்கப்படாது CREST அல்லது DTCC போன்ற மத்திய பத்திர வைப்புகளில் பதியப்படுகிறது.
# தேசியப் பணியாளர் தேர்வு முகமை

**தேசியப் பணியாளர் தேர்வு முகமை** (**National Recruitment Agency**(**NRA**), இந்திய அரசுப் பணியாளர்களை தேர்வு செய்வதே இந்த முகமையின் நோக்கமாகும். இப்புது முகமைக்கு நரேந்திர மோதி தலைமையிலான இந்திய அமைச்சரவை ஆகஸ்டு 2020-இல் ஒப்புதல் வழங்கியுள்ளது. இதன் தலைமையிடம் புது தில்லியில் இருக்கும். மத்தியப் பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகத்தின் கீழ் இந்த தேர்வு முகமை செயல்படுகிறது.  
தற்போது கெஜட் தகுதி உடைய அதிகாரிகளை மட்டும் ஒன்றிய அரசுப்பணியாளர் தேர்வாணையம் (**Union Public Service Commission**) போட்டித் தேர்வுகள் மூலம் தேர்வு செய்கிறது. கெஜட் தகுதி அல்லாத *பிரிவு சி* (Group C) மற்றும் *டி பிரிவு* பணியாளர்களை தேர்வு செய்வதற்கு மத்திய அரசு பணியாளர் தேர்வாணையம் (**Staff Selection Commission** (SSC), இரயில்வே பணியாளர்கள் தேர்வு வாரியம் (**Railway Recruitment Board** (RRB) மற்றும் வங்கிப் பணியாளர்கள் தேர்வு நிறுவனம் (**Institute of Banking Personnel Selection** (IBPS) போட்டித் தேர்வுகள் நடத்துகிறது.  
இனி ஒன்றிய அரசுப்பணியாளர் தேர்வாணையம் நடத்தும் தேர்வுகள் தவிர, பிற அனைத்து வகையான பணியிடங்களுக்கு பணியாளர்களை தேர்வு செய்ய, தேசியப் பணியாளர் முகமை நடத்தும் **பொது தகுதி தேர்வு** (**Common Eligibility Test**) நடத்தும்.
# தேசியப் பணியாளர் தேர்வு முகமை

## அமைப்பு

தேசியப் பணியாளர் தேர்வு முகமையின் குழு உறுப்பினர்களாக இந்திய அரசின் நிதித்துறை, மத்திய அரசு பணியாளர் தேர்வாணையம், இரயில்வே பணியாளர்கள் தேர்வு வாரியம் மற்றும் வங்கிப் பணியாளர்கள் தேர்வு நிறுவனத்தின் பிரதிநிதிகள் இடம் பெறுவர். இந்த தேர்வு முகமை சங்கங்களின் பதிவுச் சட்டத்தின் (Societies Registration Act) கீழ் பதிவு செய்யப்படும்.
# தேசியப் பணியாளர் தேர்வு முகமை

## புதிய முகமையால் தேர்வர்களுக்கு ஏற்படும் நன்மைகள்

தேர்வர்கள் (Candidates) இதுவரை இரயில்வே, பொதுத்துறை வங்கி இந்திய அரசுப் பணிகளுக்கு தனித்தனியாக தேர்வுகள் எழுதிக் கொண்டிருந்ததால் நேரம் மற்றும் பணம் அதிகம் செலவிட வேண்டியதிருந்தது. தற்போது மேற்கண்ட இந்திய அரசின் பல துறைகளுக்கும் சேர்த்து, தேசியப் பணியாளர் தேர்வு முகமை நடத்தும் ஒரு பொதுத் தகுதி தேர்வு மூலம் தேர்வர்கள் ஒரு கட்டணத்தை மட்டும் செலுத்தி தேர்வு எழுதுவதால் நேரமும், பணமும் குறைகிறது. மேலும் தேர்வர்களின் தேர்வு முடிவுகளின் அடிப்படையில், தேர்வர்களை இந்திய அரசுப் பணி, இரயில்வே அல்லது வங்கிப்பணியில் அமர்த்தப்படுவர். தற்போது நாடு முழுவதும் 177 மாவட்டங்களில் 1,000 தேர்வு மையங்கள் கண்டறியப்பட்டுள்ளது. தேர்வு மையங்களை தேர்வர்களே தேர்ந்தெடுக்கும் வாய்ப்பு வழங்கப்பட்டுள்ளது. பெண் தேர்வர்களுக்கு அவர்கள் விரும்பும் மையங்களில் தேர்வு எழுத வாய்ப்பு உள்ளது.
# தேசியப் பணியாளர் தேர்வு முகமை

## பொது தகுதித் தேர்வு (Common Eligibility Test (CET)

ஆண்டுக்கு இரு முறை நடத்தப்படும் பொதுத் தகுதித் தேர்வு மூன்று நிலைகள் கொண்டது. முதல் நிலைத் தேர்வு ஆன்லைனில் கணினி மூலம் நடத்தப்படும். இதில் தேர்வு பெறும் தேர்வர்கள் மத்திய அரசு பணியாளர் தேர்வாணையம், இரயில்வே பணியாளர்கள் தேர்வு வாரியம் மற்றும் வங்கிப் பணியாளர்கள் தேர்வு நிறுவனம் நடத்தும் இரண்டாவது மற்றும் மூன்றாவது நிலைத் தேர்வுகளில் தேற வேண்டும்.  
ஆண்டுக்கு இரு முறை நடத்தப்படும் பொதுத் தகுதித் தேர்வில் பட்டதாரிகள், மேனிலைப் பள்ளித் தேர்வு (+2 ) அல்லது அதற்கு இணையான படிப்புகளில் தேறியவர்கள், பத்தாம் வகுப்பு (Matriculation) தேறியவர்களுக்கு தனித்தனியாக பொது தகுதித் தேர்வு நடைபெறும். படிப்பு ஏற்றவாறு தேர்வு முறை மற்றும் பாடத்திட்டம் பொதுவாக இருக்கும்.  
இத்தேர்வினை தேர்வர்கள் எத்தனை முறை வேண்டுமானுலும் எழுதலாம். ஆனால் வயது வரம்பு உண்டு. இதர பிற்படுத்தப்பட்ட வகுப்பினர் மற்றும் பட்டியல் சமூகத்தினருக்கும், பட்டியல் பழங்குடியினருக்கும் மட்டும் வயது வரம்பில் தளர்வுகள் வழங்கப்பட்டுள்ளது. மேலும் இத்தேர்வினை தமிழ் உள்ளிட்ட 12 மாநில மொழிகளிலும் எழுத முடியும். பொது தகுதித் தேர்வின் முடிவில் தேர்வர்கள் பெற்ற மதிப்பெண் 3 ஆண்டுகளுக்குப் பொருந்தும். இருப்பினும் சிறந்த மதிப்பெண்கள் வேட்பாளர்களின் தற்போதைய மதிப்பெண்ணாக கருதப்படும்.
# தேசியப் பணியாளர் தேர்வு முகமை

## இதனையும் காண்க

- ஒன்றிய அரசுப்பணியாளர் தேர்வாணையம் UPSC
- மத்திய அரசு பணியாளர் தேர்வாணையம் SSC
- பொதுத் தகுதித் தேர்வு (CET)
- பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகம் (இந்தியா)
# கணக்கியல் அனுமானங்கள், கொள்கைகள் மற்றும் கருத்துக்கள்

**கணக்கியல் அனுமானங்கள், கொள்கைகள் மற்றும் கருத்துக்கள்** கணக்கியலின் அடித்தளமாக விளங்குபவை ஆகும்.  
- வணிகத் தனித்தன்மை அனுமானம் (Business Entity Assumption)  
- பண மதிப்பீட்டு அனுமானம் (Money measurement Assumption)  
- நிறுவனத் தொடர்ச்சி அனுமானம் (Going Concern Assumption)  
- கணக்கியல் கால அனுமானம் (Accounting Period Assumption)  
- இரட்டைத் தன்மை கருத்து (Dual Aspect Concept)  
- புராதன அடக்கமுறை கருத்து (Historical Cost Concept)  
- தொடர்ச்சி மரபுக் கொள்கை (Consistency Principle)  
- உண்மை உணர்த்தும் கொள்கை (Materiality Principle)  
- தீர்வு கருத்து (Realisation Concept)  
- சரிபார்ப்பு மற்றும் ஆதார நோக்கக் கருத்து (verifiable and objective evidence Concepts)  
- பொருத்துகைக் கருத்து (Matching Concept)  
- முழு வெளியீட்டுக் கருத்து (Full Disclosure Concept)  
- குறுகிய கண்ணோட்டக் கொள்கை (prudence Principle)
# கணக்கியல் அனுமானங்கள், கொள்கைகள் மற்றும் கருத்துக்கள்

## வணிகத் தனித்தன்மை அனுமானம்

இந்தக் கருத்து வணிக நிறுவனத்தின் உரிமையாளரும் வணிக நிறுவனமும் ஒரே நபர் அல்ல என்று கூறுகிறது. இந்தக் கருத்தின்படி அனைத்துப் பரிவர்த்தனைகள் மற்றும் நிதிசார் தகவல்கள் அனைத்தும் வணிகக் கண்ணோட்டத்தில் பதிவு செய்யப்பட்டிருக்க வேண்டும். இந்தக் கருத்தின்படி முதலீட்டைச் செய்யும் உரிமையாளரே கணக்குகளில் கடனீந்தோராகவே கருதப்படுவர். நிறுவன உரிமையாளரின் தனிப்பட்ட பரிவர்த்தனைகள் ஒரு போதும்கணக்குகளில் கண்பிக்கப்படக்கூடாது.
# கணக்கியல் அனுமானங்கள், கொள்கைகள் மற்றும் கருத்துக்கள்

## பண மதிப்பீட்டு அனுமானம்

கணக்கியலில் பதியப்படும் அனைத்துவணிக நடவடிக்கைகளும்நிதி சார்பு உடையவையாய் இருத்தல் வேண்டும். மேலும் பண அளவிட முடிகின்ற பரிவர்த்தனைகள் மட்டுமே கணக்கில் எடுத்துக்கொள்ளப்பட வேண்டும். எ.கா: இரு துறை மேலாளர்களுக்கு இடையே உள்ள சண்டை நமது தொழிலைப் பாதிக்கலாம். ஆனால் அதனை நம்மால் கணக்கேட்டில் பதிய முடியாது.
# கணக்கியல் அனுமானங்கள், கொள்கைகள் மற்றும் கருத்துக்கள்

## நிறுவனத் தொடர்ச்சி அனுமானம்

இந்தக் கருத்தின்படி ஒரு நிறுவனம் பொருள் ஈட்டும் (Profit) என்ற எண்ணத்திலேயே உருவாக்கப்படுகிறது. எனவே இந்த எண்ணத்திலேயே அனைத்துப் பரிவர்த்தனைகளும் பதிவு செய்யப்படும். அந்த நிறுவனம் அதன் விருப்பப்படியே தொடரலாம் அல்லது தனது வாழ்க்கையை முடித்துக் கொள்ளலாம்.
# கணக்கியல் அனுமானங்கள், கொள்கைகள் மற்றும் கருத்துக்கள்

## கணக்கியல் கால அனுமானம்

நிதித் தகவல்களைப் பயன்படுத்துவோர் ஒரு குறிப்பிட்ட கால அளவுகளின் இடையே அந்த நிதித் தகவல்களின் தேவையில் இருப்பர். எனவே கணக்குகளை முடிப்பது அவசியம். நிதி அறிக்கைகள் அனைத்தும் கணக்கியல் காலத்தின் இறுதியில் கொடுக்கப்பெற வேண்டும். பொதுவாக கணக்கியல் காலம் ஓர் ஆண்டாக இருக்கும் (52 வாரங்கள்) சனவரி - டிசம்பர் அல்லது மார்ச் - ஏப்ரல். ஒரு சில நிறுவனங்கள் 6 மாதத்தில் கூட நிதி அறிக்கைகளை வெளியிடக்கூடும்.
# கணக்கியல் அனுமானங்கள், கொள்கைகள் மற்றும் கருத்துக்கள்

## இரட்டைத் தன்மை கருத்து

இக்கொள்கையின்படி அனைத்துப் பரிவர்த்தனைகளிலும் வரவு மற்றும் பற்று இடம் பெற்றிருக்க வேண்டும். இரண்டில் ஒன்று மட்டும் இடம் பெற்றால் அது முழுமையான கணக்காகப் பதிவாகாது.
# கணக்கியல் அனுமானங்கள், கொள்கைகள் மற்றும் கருத்துக்கள்

## புராதன அடக்கமுறை கருத்து

இக்கருத்தின்படிச் சொத்துக்கள் வாங்கப்பட்ட விலையிலேயே நாம் பரிவர்த்தனைகளை மேற்கொள்ள வேண்டும். அதன் சந்தை மதிப்பைப் பதியாது அடக்க விலையை மட்டுமே பதிய வேண்டும். எ.கா: ஒரு நாற்காலியின் விலை உரூபாய் 200 மேலும் அதன் சந்தை மதிப்பு உரூபாய் 300எனக் கொண்டால் அது வாங்கப்பட்ட விலையான உரூபாய் 200தான் பதிய வேண்டும்.
# கணக்கியல் அனுமானங்கள், கொள்கைகள் மற்றும் கருத்துக்கள்

## தொடர்ச்சி மரபுக் கொள்கை

இக்கொள்கையின்படிஒரு நிறுவனத்தின் கணக்குப் பதிவியியலில் எத்தகைய விதிகள், நடைகள், முறைகள் பயன்படுத்தப்படுகின்றதோ அதே வழக்கில் பின் வருகின்ற காலங்களிலும் எழுதப்பெற வேண்டும். கணக்குப் பதிவியலில் ஒரே வகையான முறைகள் பயன்படுத்தப் பெற்றால்தான் பின்வரும் காலத்தில் சரிபார்ப்பு போன்ற செயல்களில் ஈடுபடும்போது ஏதுவாக இருக்கும்.
# கணக்கியல் அனுமானங்கள், கொள்கைகள் மற்றும் கருத்துக்கள்

## உண்மை உணர்த்தும் கொள்கை

இக்கொள்கை நமக்குச் சார்புடைய தகவல்களை மட்டுமே நிதிநிலை அறிக்கைகளைச் சேர்க்க வேண்டும் என்றும் தேவையற்ற தகவல்களை அதற்கு இனமான பிற தகவல்களுடன் இணைத்து விடவேண்டும் என்று கூறுகிறது.
# கணக்கியல் அனுமானங்கள், கொள்கைகள் மற்றும் கருத்துக்கள்

## தீர்வு கருத்து

ஒரு நிறுவனத்தின் சொத்துக்களின் மதிப்பில் ஏதேனும் மாற்றங்கள் ஏற்பட்டால் நிறுவனம் அதை உணரும் வரை மாற்றம் செய்யக் கூடாது. புராதன அடக்குமுறைக் கருத்தின்படி அதன் அடக்குமுறை விலையே பதியப்படுவதால் நிறுவனம் அதை உணரும்போதுதான் மதிப்பில் மாற்றம் செய்ய வேண்டும்.
# கணக்கியல் அனுமானங்கள், கொள்கைகள் மற்றும் கருத்துக்கள்

## சரிபார்ப்பு மற்றும் ஆதார நோக்கக் கருத்து

குறிப்பேட்டில் பதியப்படும் அனைத்து பரிவர்த்தனைகளுக்கும் சரியான சான்று இருக்க வேண்டும். எடுத்துகாட்டாக இரசீது போன்றவையின் அடிப்படையில் நாம் பரிவர்த்தனைகளைப் பதியவேண்டும். இவ்வாறு பதியப்படும் பரிவர்த்தனைகளின் உண்மைத் தன்மை இவ்வாறு செய்வதனால் எளிதில் பிறருக்குப் புரியும்.
# கணக்கியல் அனுமானங்கள், கொள்கைகள் மற்றும் கருத்துக்கள்

## பொருத்துகைக் கருத்து

இக்கருத்து ஒரு கணக்கு ஆண்டின் அனைத்துச் செலவுகளையும் வரவுகளையும் ஒப்பிட்டுப் பார்த்தால் தான் ஈட்டிய பொருள் (Profit) எவ்வளவு என்று சரியாகத் தெரியும். இது துல்லியமாகக் கணக்கிடுவதற்கு வழிவகை செய்கிறது.
# கணக்கியல் அனுமானங்கள், கொள்கைகள் மற்றும் கருத்துக்கள்

## முழு வெளியீட்டுக் கருத்து

கணக்கு அறிக்கைகள் அனைத்து முதலீட்டாளர்களுக்கும் பங்குதாரர்களுக்கும் தகவல்களைத் தருகிறது. எனவே அவை அனைத்தும் முழுமையாக வெளியிடப்பட வேண்டும். எந்த ஒரு தெளிவின்மையும் ஒழிவு மறைவுகளும் இருத்தல் கூடாது.
# கணக்கியல் அனுமானங்கள், கொள்கைகள் மற்றும் கருத்துக்கள்

## குறுகிய கண்ணோட்டக் கொள்கை

இந்தக் கொள்கையின்படி அனைத்து எதிர்பார்க்கப்படும் நட்டங்களையும் பதியவேண்டும். ஆனால் எதிர்பார்க்கும் இலாபங்களைப் பதியக் கூடாது.
# சுழல் மாதிரியம்

போன்ற முந்தைய மாதிரிகளை சிறப்பு நிகழ்வுகளாக உள்ளடக்கியது. மேலும் கொடுக்கப்பட்ட மென்பொருள் நிலைமைக்கு மிகவும் பொருத்தமான முந்தைய மாதிரிகளின் சேர்க்கை குறித்த வழிகாட்டலையும் வழங்குகிறது. என்னவென்றால், ஒவ்வொரு சுழற்சியும் - ஒரே மாதிரியான கட்டங்களை, விளைபொருளின் ஒவ்வொரு பகுதிக்கும், அதன் ஒவ்வொரு விரிவாக்க அளவிற்கும், ஒட்டுமொத்த செயல்பாட்டு ஆவணத்தின் கருத்தாக்கத்திலிருந்து ஒவ்வொரு தனிப்பட்ட நிரலின் குறியீடு வரை உள்ள முன்னேற்றத்தை உள்ளடக்கியது. ஆர பரிமாணம் இன்றுவரை நிறைவேற்றப்பட்ட படிகளுக்கான ஒட்டுமொத்த செலவைக் குறிக்கிறது; கோண பரிமாணம் சூழலின் ஒவ்வொரு சுழற்சியையும் முடிப்பதில் ஏற்பட்ட முன்னேற்றத்தைக் குறிக்கிறது
# சிம்மோனி காட்டுயிர் உய்விடம்

**சிம்மோனி காட்டுயிர் உய்விடம்** (*Chimmini Wildlife Sanctuary*) என்பது இந்தியாவின் கேரள மாநிலத்தின், திருச்சூர் மாவட்டத்தின், சாலகுடி வட்டத்தில், மேற்குத் தொடர்ச்சி மலையில் அமைந்துள்ள ஒரு பாதுகாக்கப்பட்ட வனப் பகுதி ஆகும்.
# சிம்மோனி காட்டுயிர் உய்விடம்

## புவியியலும், வரலாறும்

1984 ஆம் ஆண்டில் நிறுவப்பட்ட இந்த சரணாலயம் சுமார் 85.067 கி.மீ <sup>2</sup> பரப்பளவு கொண்டது. இது நெல்லியம்பதி மலைகளின் மேற்கு சரிவுகளில் உள்ளது. சரணாலயத்தின் மிக உயர்ந்த இடம் பூண்டா சிகரம் (1116 மீ) ஆகும். அண்டை பகுதியான பீச்சி-வஹானி வனவிலங்கு சரணாலயத்துடன் சேர்ந்து இது 210 கி.மீ. <sup>2</sup> பரப்பளவிலான தொடர்ச்சியான பாதுகாக்கப்பட்ட வனப் பகுதியைக் கொண்டதாக உருவாக்கியுள்ளதுகிறது. இது பரம்பிகுளம் வனவிலங்கு சரணாலயத்திற்கு மேற்கே அமைந்துள்ளது. இந்த சரணாலயம் குருமாலி ஆறு மற்றும் முப்லியம் ஆறு போன்ற நீர்நிலை பகுதிகளைக் கொண்டுள்ளது. இந்த சரணாலயத்தில் அமைந்திருக்கும் சிம்மோனி அணை சிம்மோனி ஆற்றின் குறுக்கே கட்டப்பட்டுள்ளது.
# சிம்மோனி காட்டுயிர் உய்விடம்

## விலங்குகள்

இந்த சரணாலயத்தில் 192 பறவை இனங்கள் பதிவு செய்யப்பட்ட ஒரு முக்கியமான பறவைகள் வாழும் பகுதியாகும். இப்பகுதியானது சாம்பல் தலை கொண்டைக்குருவி, உளறுவாய் குருவி, வெள்ளை-வயிற்று நீல-ஃப்ளைகாட்சர் உள்ளிட்ட ஐந்து மேற்குத் தொடர்ச்சி மலைகள் அகணிய பறவைகள் காணப்படுகின்றன. இங்கு காணப்படும் பிற சுவாரஸ்யமான இனங்கள்: இலங்கை தவளைவாயன், இந்திய உழவாரன், தீக்காக்கை, சீகார்ப் பூங்குருவி, லோட்டனின் தேன்சிட்டு போன்றவை ஆகும். அண்மைய ஆய்வில் இங்கு சிறிய மீன் கழுகு இருப்பது பதிவு செய்யப்பட்டது, இது அண்மைக்காலம் வரை இமயமலையின் அடிவாரத்தில் இருப்பதாக மட்டுமே அறியப்பட்டது.  
கணக்கெடுப்பின் போது இங்கு காணப்பட்ட மற்ற குறிப்பிடத்தக்க பறவைகளில் பெரிய பருந்து குயில் ( கக்குலஸ் ஸ்பார்வெராய்டுகள் ), கறுவாக் காடை மற்றும் ஆஷி மினிவெட் ( பெரிக்ரோகோட்டஸ் டிவாரிகேட்டஸ் ) ஆகியவை அடங்கும். கேரளத்தில் காணப்படும் பெரிய பாலூட்டிகளில் பாதி சிம்மேனி வனவிலங்கு சரணாலயத்திலிருப்பதாக பதிவாகியுள்ளன, குறிப்பாக உலகளவில் அச்சுறுத்தலுக்கு உள்ளாகியுள்ள புலி, ஆசிய யானை, செந்நாய் போன்றவை இங்குஉளன. மேலும் செம்பட்டியலில் இடம்பெற்ற இனமான இந்திய மலை அணில் மற்றும் அகணிய உயிரியான சோலைமந்தி, நீலகிரி மந்தி, தேவாங்கு போன்றவையும் காணப்படுகின்றன. சரணாலயத்தில் 39 வகையான பாலூட்டிகள், 160 வகையான பறவைகள், 25 வகையான ஊர்வன, 14 வகையான நீர்நில வாழ்வன மற்றும் 31 வகையான மீன்கள் உள்ளன.
# சிம்மோனி காட்டுயிர் உய்விடம்

## பழங்குடி சமூகம்

சரணாலயத்தின் எல்லைக்குள் உள்ள ஒரே பழங்குடி சமூக மக்கள் " மலாயா " பழங்குடியின மக்களாவர். சரணாலயத்தை ஒட்டியுள்ள இரண்டு குடியிருப்புகளில் வசிக்கும் 52 குடும்பங்களைச் சேர்ந்த 210 உறுப்பினர்களைக் கொண்ட இந்த சமூகத்தின் வளர்ச்சிக்காக 2002 அக்டோபரில் ஒரு சூழலியல் மேம்பாட்டுக் குழு அமைக்கப்பட்டது. இந்தக் குழுவால் தொடங்கப்பட்ட பழங்குடியினர் சார்ந்த சூழலியல் சுற்றுலா திட்டங்கள் சிறப்பாக வளர்ந்து வருகின்றன.
# சிம்மோனி காட்டுயிர் உய்விடம்

## வருகை

இந்த சரணாலயத்தின் தலைமையகம் திருச்சூர் நகரில் இருந்து 40 கி.மீ. தொலைவில் உள்ள எச்சிப்பாறையில் உள்ளது, இந்த சரணாலயம் சாகச பயணிகளுக்கான மலையேற்ற பாதைகளையும் கொண்டுள்ளது. சிம்மோனி அணைக்கு அருகிலுள்ள ஆய்வு பங்களாவில் தங்குமிடம் ஏற்பாடு செய்துகொள்ளளாம்.  
வருகைக்கான அனுமதிகளை கீழ்கண்ட இடத்தில் பெறலாம்: வனவிலங்கு வார்டன், பீச்சி வனவிலங்கு கோட்டம், பீச்சி 680653. இது பீச்சி வனவிலங்கு கோட்டத்தின் கீழ் வருகிறது.
# ஆல்பர்ட் ரசல் நிக்கோல்ஸ்

**ஆல்பர்ட் ரசல் நிக்கோல்சு** (*Albert Russell Nichols*, 1859-1933) ஒரு ஆங்கிலேய அருங்காட்சியகக் கண்காணிப்பாளரும் விலங்கியல் நிபுணரும் ஆவார். இவர் அதிகமாக அயர்லாந்தில் பணிபுரிந்துள்ளார்.  
நிக்கோல்சு கேம்பிரிட்ஜ் கிளேர் கல்லூரியில் பயின்று கணிதத்தில் பி. ஏ. பட்டம் பெற்றார். 1882 ஆம் ஆண்டு பல்கலைக்கழக அளவில் கணிதத்தில் 16-வது சிறப்பிடத்தினைப் பிடித்தார். நிக்கோல்சு 1883இல் இங்கிலாந்திலிருந்து டப்லினுக்கு சென்று, அங்குள்ள அறிவியல் கலை அருங்காட்சியகத்தில் (இப்போது அயர்லாந்தின் தேசிய அருங்காட்சியகம்) உதவியாளராகச் சேர்ந்தார். இவர் தனது நாற்பத்தியொரு ஆண்டு சேவையினை விலங்கியலில் முதுகெலும்பற்ற விலங்குகளை வகைப்படுத்துவதில் செலவிட்டார். இவர் இயற்கை வரலாற்றுப் பிரிவின் காப்பாளரானார். நிக்கோல்சு, ராயல் ஐரிஷ் கழகத்தின் அனுசரணையுடன் ஹடனுடன் 1886 ஆம் ஆண்டு லார்ட் பாண்டன் அகழ்வாராய்ச்சியில் பங்கேற்றார், மேலும் லம்பே, கிளேர் தீவு, மலாஹைட் ஆகிய இடங்களில் நடைபெற்ற உயிரியல் ஆய்வுகளில் பங்கேற்றார்.  
நிக்கோல்சு, ராயல் ஐரிஷ் கழகத்தால் வழங்கப்பட்ட முட்தோலிகள், கடல் வாழ் மெல்லுடலிகள் மற்றும் அயர்லாந்தின் பறவைகளின் பட்டியல்களைத் தொகுக்கவும் திருத்தவும் செய்தார்.
# கொரட்டிமுத்தி

**கொரட்டிமுத்தி** (*Korattymuthy* ) என்பது இந்தியாவின், கேரள மாநிலத்தில் உள்ள கொரட்டியில் உள்ள சிரோ-மலபார் கத்தோலிக்க திருச்சபையின் ஹெயில் மேரி அல்லது அன்னை மேரி என்ற பெயரில் உள்நாட்டில் அறியப்பட்ட பெயர். கொரட்டிமுத்தியின் ஆலய ஆண்டு விழாவின்போது பக்தர்கள் 'பூவன்குலா'வை (ஒரு சிறப்பு வாழை ) காணிக்கையாக வழங்குவதும், முட்டிலிழயல் (முழங்கால் நடை ) நேர்த்திக் கடன் செலுத்துவதும் பிரபலமானவை.  
கொரட்டிமுத்தி ***மை லேடி வித் தி பூவன் பனானாஸ் (பூவன்குல மாதா) என்றும் அழைக்கப்படுகிறார்*** . இந்த ஆலயம் *கேரளத்தின் லூர்து* என்றும் அழைக்கப்படுகிறது. இந்த கோவில் 1381 இல் நிறுவப்பட்டது என்று நம்பப்படுகிறது. இருப்பினும் இது சக்தி தம்புரனின் (1775-1790) ஆட்சிக்காலத்தில் இருந்ததாக சான்று உள்ளது.
# மராத்தியப் பிராமணர்கள்

**மராத்தியப் பிராமணர்கள்** (*Maharashtrian Brahmin*) என்பவர்கள் இந்திய மாநிலமான மகாராட்டிராவின் வாழும் ஒரு சமூகமாகும். இவர்கள் “தேஷ்” மற்றும் “கொங்கண்” என்ற இரு இடங்களின் அடிப்படையில் இரண்டு துணைப்பிரிவுகளாக வகைப்படுத்தப்பட்டுள்ளனர். தேசஸ்த் பிராமணர்கள் மராத்தியையும், கோவா பகுதியைச் சேர்ந்த கொங்கணஸ்த் பிராமணர்கள் முன்பு கொங்கணியையும் பேசினர். ஆனால் இப்போது மராத்தியைக் கற்றுக் கொண்டுள்ளார்கள். இந்த பிரிவுகளில், தேசஸ்தா, கொங்கணஸ்த் , சரஸ்வத், கர்கடே மற்றும் தேவ்ருகே என பல்வேறு கோத்திரங்களின் உறுப்பினர்கள் உள்ளனர். கொங்கணஸ்த், சித்பவன் என்ற மாற்று பெயரிலும் அறியப்படுகிறார்கள்.  
தேசஸ்தா பிராமணர்கள் மகாராட்டிராவின் அசல் பிராமணர்களாகக் கருதப்படுகிறார்கள். சித்பவன் போன்ற சமூகங்கள் பிற பகுதிகளிலிருந்து குடியேறியவர்கள் என்று கருதப்படுகின்றன.
# மராத்தியப் பிராமணர்கள்

## புவியியல் பரவல்

மராத்தியப் பிராமணர்கள் இந்திய மாநிலமான மகாராட்டிராவை பூர்வீகமாகக் கொண்டவர்கள். இருப்பினும், மத குருக்கள் என்ற அவர்களின் பயிற்சி, இந்து சட்டங்கள் மற்றும் வேதங்களில் நிபுணத்துவம் மற்றும் நிர்வாகத் திறன் ஆகியவை வரலாற்று ரீதியாக இந்தியாவின் எல்லா மூலைகளிலும் வேலைவாய்ப்பைப் பெற வழிவகுத்தன. உதாரணமாக, 1700களில், ஜெய்ப்பூர் அரசவை வாரணாசியிலிருந்து மராத்தியப் பிராமணர்களை நியமித்தது. தென்னிந்தியாவில் விஜயநகரப் பேரரசின் வீழ்ச்சிக்குப் பின்னர் இந்த சமூகம் வாரணாசிக்கு குடிபெயர்ந்தது. மராட்டியப் பேரரசு இந்தியா முழுவதும் விரிவடைந்தபோது சமூகத்தின் மிகப்பெரிய இயக்கம் நடந்தது. பேஷ்வா, ஓல்கர், சிந்தியா மற்றும் கெயிக்வாட் போன்ற வம்சத் தலைவர்கள் புதிய அதிகார இடங்களை நிறுவியபோது, மத குருக்கள், எழுத்தர்கள் மற்றும் ராணுவ வீரர்களின் கணிசமான மக்களை அவர்களுடன் அழைத்துச் சென்றனர். இந்த குடியேறியவர்களில் பெரும்பாலோர் பல்வேறு பிராமணத் துணை சாதிகள் மற்றும் சந்திரசேனியா கயஸ்த பிரபு போன்ற கல்வியறிவு வகுப்புகளைச் சேர்ந்தவர்கள். இந்த குழுக்கள் புதிய மராட்டியப் பேரரசின் வடோதரா, இந்தோர், குவாலியர், புந்தேல்கண்ட் மற்றும் தஞ்சாவூர் போன்ற பல இடங்களில் நிர்வாகத்தின் முதுகெலும்பாக அமைந்தன. தென்னிந்தியாவில் நவீன தமிழ்நாட்டில் தஞ்சாவூரில் உள்ள சமூகம் 1700களின் முற்பகுதியில் வந்தது. நவீன காலங்களில் இந்தோரின் மராத்தியப் பிராமண மற்றும் சி.கே.பி சமூகங்கள் இராட்டிரிய சுயம் சேவக் சங்கமும், பாரதீய ஜனசங்கமும் (பாஜகவின் முன்னோடி) ஆதிக்கம் செலுத்தியது.  
இன்றைய மகாராட்டிராவில், சமூகம் இப்போது பெரும்பாலும் நகரமயமாக உள்ளது. மகாராட்டிராவின் பல பிராந்தியங்களில் பிராமணர்கள் நில உரிமையாளர்களாக இருந்தனர். இருப்பினும், இந்திய சுதந்திரத்திற்குப் பிறகு மேற்கொள்ளப்பட்ட நில சீர்திருத்த நடவடிக்கைகள் அவர்களை கிராமங்களிலிருந்து வெளியேற்றின.
# மராத்தியப் பிராமணர்கள்

## தொழில்

### வரலாற்று ரீதியாக

பாரம்பரியமாக பெரும்பாலும் புரோகிதர்களாகவும், அறிஞர்களாகவும் இருந்த இந்தியாவின் பிற இடங்களில் உள்ள பிராமணர்களைப் போலல்லாமல், மகாராட்டிராவில் உள்ளவர்கள் நிர்வாகிகளாகவும், போர்வீரர்களாகவும், பிரபுக்களாகவும், வணிகர்களாகவும், அரசியலில் ஒரு பரந்த தொழில் அடிப்படையையும் கொண்டுள்ளனர். தக்காண சுல்தானங்களின் சகாப்தத்தில், பிராந்தியத்தில் ஒரு சிலர் அதன் ஆட்சியாளர்களின் முஸ்லிம் நம்பிக்கையைப் பகிர்ந்து கொண்டபோது, மகாராட்டிர பிராமணர்கள் நிர்வாகப் அமைப்பிற்குள் வரி வசூலிப்பவர்களாக குறிப்பிடத்தக்கவர்களாக இருந்தனர். 17 மற்றும் 18 ஆம் நூற்றாண்டுகளில் மராட்டியப் பேரரசின் காலப்பகுதியில் சில சித்பவன்கள் நிர்வாகிகளாக இருந்தனர். பேஷ்வாக்களாக மாறியபோது உண்மையான ஆட்சியாளர்களாக உருவெடுத்தனர். பேஷ்வா ஆட்சியின் போது, வங்கியாளர்கள் (மராத்தியின் சாவார்க்கர்) முக்கியமாக மகாராட்டிர பிராமணர்கள் போன்றவர்களால் புனே நகரம் பேரரசின் உண்மையான நிதித் தலைநகரமாக மாறியது. பதினாறாம் மற்றும் பதினேழாம் நூற்றாண்டுகளில், பல மராத்தி பிராமணர்கள் வடக்கே வாரணாசி போன்ற இடங்களுக்கு குடிபெயர்ந்தனர். இந்த காலகட்டத்தில் வாரணாசி ஒரு முக்கியமான கற்றல் மையமாக மாறியது. பல மராத்தி பிராமணர்கள் பணக்காரர்களின் ஆதரவுடன் பக்தியுள்ள அறிஞர்களாக வாழ நகரத்திற்கு வந்தனர். இன்றைய இந்திய மாநிலமான உத்தராகண்டம் மாநிலத்தின் குமாவுன் மற்றும் கார்வால் பகுதியில் அல்மோரா போன்ற இடங்களில் ஏராளமான மகாராட்டிர பிராமணர்கள் குடியேறினர். இந்த பிராமணர்கள் குமாவுனி பிராமண சமூகத்தின் ஒரு பகுதியாக உள்ளனர்.  
இந்த சகாப்தத்தில், அறிஞர்கள் பிராந்திய சபைகளுக்குச் சென்று தங்கள் கற்றலைக் காட்டக்கூடிய ஒரு தளமாகவும் வாரணாசி ஆனது. உதாரணமாக, பட்டா குடும்பத்தில் வாரணாசி, அமர் மற்றும் மதுராவில் கிளைகள் இருந்தன.  
மராத்தியப் பேரரசின் காலத்திலிருந்தும், பிரிட்டிசு கிழக்கிந்திய நிறுவனம் மும்பை மாகாணத்தின் நிர்வாகப் பிரிவை உருவாக்கும் காலத்திலும், இவர்கள் பெரும்பாலும் நகரவாசிகளாக இருந்தனர். மற்ற பிராமணரல்லாத மதகுருக்களோடு, வர்த்தகப் பாத்திரங்களைத் தவிர்த்தனர் என்று ஜான் ராபர்ட்ஸ் என்ற வரலாற்றாசிரியர் வாதிட்டார். இந்த பார்வை எட்மண்ட் லீச் மற்றும் எஸ்.என். முகர்ஜி ஆகியோருக்கு வேறுபட்டதாகத் தெரிகிறது. அவர்கள் இப்பகுதிக்கு சித்பவன்கள் வருமானம் ஈட்டுபவர்களாகவும் வர்த்தகம் மற்றும் சாகுபடியிலும் ஈடுபட்டுள்ளனர் என்பதைக் குறிப்பிடுகின்றனர்.
# மராத்தியப் பிராமணர்கள்

## தொழில்

### நவீன சகாப்தம்

பத்தொன்பதாம் நூற்றாண்டில் காலனித்துவ ஆட்சியின் ஆரம்ப ஆண்டுகளில் மகாராட்டிரா பிராந்தியத்தின் பிரிட்டிசு ஆட்சியாளர்கள் மதகுரு மற்றும் கீழ் மட்ட நிர்வாகப் பணிகளுக்காக ஆட்சேர்ப்பு செய்யப்பட்டனர். முக்கியமாக பிராமணர் மற்றும் சி.கே.பி போன்ற சாதியினரிடமிருந்து ஆட்சேர்ப்பு செய்யப்பட்டனர். அதன் பாரம்பரிய தொழில்களில் உதவித்தொகை, கற்பித்தல் மற்றும் பதிவு வைத்தல் ஆகியவை அடங்கும். தற்செயலாக, பிரிட்டிசு ஆட்சிக்கு முந்தைய பேஷ்வா ஆட்சியின் போது இந்த சாதிகளுக்கு அரசாங்க நிர்வாகத்தில் கணிசமான அனுபவம் இருந்தது. மேற்கத்திய கல்வியில் முதன்முதலில் பிராமணர்கள் மற்றும் சி.கே.பி. இது பத்தொன்பதாம் நூற்றாண்டின் காலனித்துவ காலத்தில் பல துறைகளில் ஆதிக்க நிலைகளுக்கு உயர அவர்களின் நுழைவாயில். கற்பித்தல், சட்டம், மருத்துவம் மற்றும் பொறியியல் போன்ற தொழில்களில் பதவிகள் இதில் அடங்கும். மகாராட்டிர பிராமணர்களும் காலனித்துவ அரசாங்கத்தில் கீழ் மட்ட வேலைகளில் ஆதிக்கம் செலுத்தினர். 19 ஆம் நூற்றாண்டின் சமூக சீர்திருத்தவாதியான ஜோதிராவ் புலே கல்வி மற்றும் அரசு வேலைகளில் பிராமண ஆதிக்கம் குறித்து எதிர்த்தார். எவ்வாறாயினும், 20 ஆம் நூற்றாண்டின் முற்பகுதியில், மும்பை மாகாணம் அல்லது கோலாப்பூர் அரசு போன்ற பிராந்தியத்தில் உள்ள பல்வேறு அரசாங்கங்கள் பிராமணர்களுக்கு எதிராக பாகுபாடு காட்டிய குறைந்த மட்டங்களில் அரசு வேலைகளில் இடஒதுக்கீடு கொள்கைகளைத் தொடங்கின.  
மேற்கத்திய கல்வியைப் பெற்ற முதல்வரான மகாதேவ் கோவிந்து ரனதே, கோபால் ஹரி தேஷ்முக் போன்ற மகாராட்டிர பிராமணர்கள் சமூக சீர்திருத்தம், பெண் கல்வி மற்றும் உள்ளூர் மட்டத்தில் அரசியல் செயல்பாட்டில் பங்கேற்பதில் முன்னணியில் இருந்தனர். சீர்திருத்தங்களை ஆதரிப்பதற்காக பால கங்காதர திலகர் போன்ற தங்கள் சொந்த சமூகங்களின் அதிகமான மரபுவழி உறுப்பினர்களால் அவர்கள் சமமாக எதிர்க்கப்பட்டனர். இருபதாம் நூற்றாண்டில், சாவர்க்கர் , ஹெட்கேவர்<nowiki/>போன்ற மகாராட்டிர பிராமணர்கள் இந்துத்துவ வ சித்தாந்தத்தை வகுத்தனர்.  
இர்களது வாரிசான கோல்வால்கர் இந்து தேசியவாத அமைப்பான ஆர்.எஸ்.எஸ் என்பதை நிறுவினார்.  
கடந்த நூறு ஆண்டுகளில், பல பிராமண குடும்பங்களான கிர்லோசுகர், கார்வேர், ஓகலே மற்றும் மைசுகர் ஆகியோர் பெரிய உற்பத்தி மற்றும் கட்டுமான வணிகங்களை உருவாக்குவதில் வெற்றிகரமாக உள்ளனர்.
# மராத்தியப் பிராமணர்கள்

## சமூகம் மற்றும் கலாச்சாரம்

### மத பழக்கவழக்கங்கள்

தேசஸ்தா மற்றும் கர்கடே வரலாற்று ரீதியாக கலப்புத் திருமணங்களை அனுமதித்தன. ஆனால் சித்பவன் இதை அனுமதிக்கவில்லை. மகாராட்டிர பிராமணச் சமூகங்களில் 19 ஆம் நூற்றாண்டில் விதவை மறுமணத்தை அனுமதிக்கும் பிரச்சாரம் தொடங்கியிருந்தாலும், 20 ஆம் நூற்றாண்டின் நடுப்பகுதி வரை அது ஏற்றுக்கொள்ளப்படவில்லை. மற்ற மராத்தி இந்து சாதிகளைச் சேர்ந்த விதவைகளுக்கு மாறாக, இந்த சாதிகளிடமிருந்து, குறிப்பாக இளம் வயதினருக்கு, பெரும் துயர விதவைகளை ஏற்படுத்தும் நடைமுறை.
# மராத்தியப் பிராமணர்கள்

## சமூகம் மற்றும் கலாச்சாரம்

### உணவு

மகாராட்டிர பிராமணர்கள், தேசஸ்தாக்கள், சித்பவன்கள் மற்றும் கர்கடேக்கள் வரலாற்று ரீதியாக சைவ உணவு உண்பவர்கள்.  
புனேவின் பிராமணர்கள் மது அருந்துவதற்காக குறிப்பிட்ட சட்டங்களை இயற்றினர்.
# மராத்தியப் பிராமணர்கள்

## சமூகப் பிரச்சினைகள்

சமூகவியலாளர் ஷர்மிளா ரீஜ் எழுதுகிறார். நிர்வாகிகளுக்கான பிரிட்டிசு இராச்சியக் கோரிக்கை அதிகரித்து. கல்விக் கொள்கையின் திசையை வழிநடத்தியபோது, "வளர்ந்து வரும் புத்திஜீவிகளின் சாதி அமைப்பு" உயர் சாதியினர் எவ்வாறு ஆதிக்கம் செலுத்தியதன் மூலம் தங்கள் சமூக-பொருளாதார நிலையை உறுதிப்படுத்த முடிந்தது என்பதை நிரூபித்தது கிடைக்கக்கூடிய அதிகாரத்துவ பதவிகளுக்கு ஆட்சேர்ப்பு. தாழ்த்தப்பட்ட மாணவர்களை நிராகரிக்க வேண்டும் என்று கோரி பள்ளிகளுக்கான தேர்விலும் அவர்கள் ஆதிக்கம் செலுத்தினர். எடுத்துக்காட்டாக, 1827 முதல் 1848 வரை, மும்பையின் எல்பின்ஸ்டோன் நிறுவனங்களில், 152 மெட்ரிகுலேசன்களில் 25 தாழ்ந்த சாதியினரிடமிருந்து வந்தன. 1886 ஆம் ஆண்டில் ஒரு புனே பள்ளி 911 பிராமணர்களை 982 மாணவர்களின் பட்டியலை பதிவு செய்தது.  
கெயில் ஓம்வேதிக், பிரிட்டிசு சகாப்தத்தில், பிராமணர்கள் மற்றும் சி.கே.பி-களின் ஒட்டுமொத்த கல்வியறிவு குன்பிகள் மற்றும் மராட்டியர்கள் போன்ற மற்றவர்களின் கல்வியறிவுக்கு மாறாக மிக அதிகமாக இருந்தது என்று முடிக்கிறார் . குறிப்பாக, தேசஸ்தாக்கள், சித்பவன்கள் மற்றும் சி.கே.பி. அனைத்து சாதியிலிருந்தும் பெண்களை விட ஆண்கள் அதிக கல்வியறிவு பெற்றார்கள். பெண் கல்வியறிவு மற்றும் ஆங்கில கல்வியறிவு சாதிகளிடையே அதே மாதிரியைக் காட்டியது.  
தேசஸ்தா, சித்பவன் மற்றும் கர்கடே ஆகியோர் ஒன்றுபட வேண்டும் என்று பால கங்காதர திலகர் விரும்பினார். இந்த மூன்று துணை சாதியினரும் திருமணத்தில் ஒன்றாக உணவருந்த வேண்டிய அவசியம் குறித்து விரிவான விவாதங்களை எழுதி அதை ஊக்குவித்தார்
# மராத்தியப் பிராமணர்கள்

## அரசியல்

இந்து தேசியவாத இயக்கத்தில் மகாராட்டிர பிராமணர்கள் குறிப்பிடத்தக்க பங்கைக் கொண்டுள்ளனர். கிறிஸ்டோஃப் ஜாஃப்ரெலோட் என்ற அரசியல் விஞ்ஞானி கூறுகையில், 1950 முதல் 1965 வரை இந்தோரில் (மத்தியப் பிரதேசத்தின் பெரிய நகரம்) கூட, மகாராட்டிர பிராமணர்களும் சி.கே.பியும் இணைந்து நகராட்சி மன்றங்களில் இந்து தேசியவாத பிரதிநிதித்துவத்தில் மூன்றில் மூன்று அல்லது மூன்றில் ஒரு பங்கைக் கொண்டிருந்தனர்.  
மகாராட்டிராவின் மராட்டியர்கள் மற்றும் தலித்துகளால் பிராமணர்கள் இன்றும் அதிருப்தி அடைந்துள்ளனர் என்று ஜாஃப்ரெலோட் கருதுகிறார்.
# மராத்தியப் பிராமணர்கள்

## பிராமண எதிர்ப்பு வன்முறை

1948 இல், ஒரு பிராமணரான, நாத்தூராம் கோட்சேவால் காந்தி கொலை செய்யப்பட்ட பின்னர், மகாராட்டிராவில் பிராமணர்கள் வன்முறையின் இலக்குகளாக மாறினர். பெரும்பாலும் மராத்தாசாதியின் சில கூறுகளால்.}} மற்றொரு அரசியல் விஞ்ஞானி, டொனால்ட் பி. ரோசென்டல், வன்முறைக்கு உந்துதல் மராத்தா சமூகம் அவர்களின் சாதி நிலை காரணமாக எதிர்கொள்ளும் வரலாற்று பாகுபாடு மற்றும் அவமானம் என்றும், "இன்றும் கூட, உள்ளூர் பிராமணர்கள் மராட்டியர்கள் இந்த சூழ்நிலையை அரசியல் ரீதியாகப் பயன்படுத்த கலவரங்களை ஏற்பாடு செய்ததாகக் கூறுகின்றனர்".
# திருப்ரயார் கோயில்

**திருப்ரயார் இராமசாமி கோயில்** (*Thriprayar Shree Ramaswami Temple*) என்பது இந்தியாவின், கேரள மாநிலத்தின் திருச்சூர் மாவட்டத்தில் திருப்ராயாரில் அமைந்துள்ள இந்து கோவிலாகும். இக்கோயிலில் விஷ்ணுவின் ஏழாவது அவதாரமான இராமர், நான்கு கைகளுடன் கைகளில் சங்கு, சக்ராயுதம், வில் மற்றும் பூச்சரத்தைத் தாங்கி நிற்கின்றார். இந்த கோயில் தீவ்ரா ஆற்றின் கரையில் அமைந்துள்ளது. இந்தக் கோயில் தெய்வம் ஆரட்டுப்புழா பூரத்தின் முதன்மை தெய்வமாவார். இங்குள்ள சிலையை விஷ்ணுவின் மற்றொரு அவதாரமான கிருஷ்ணர் வணங்கினார் என்று நம்பப்படுகிறது. இங்கு இராமருடன், சிவன், தட்சிணாமூர்த்தி, விநாயகர், சாஸ்தா, கிருஷ்ணர் போன்ற தெய்வங்களுக்கும் சிற்றாலயங்கள் உள்ளன. நாலம்பலம் என்று பிரபலமாக அழைக்கபடும் தசரதனின் நான்கு மகன்களுக்காக கேரளத்தில் அமைக்கபட்டுள்ள நான்கு கோயில்களில் இது முதன்மையானதாகும். இந்த நாலம்பலத்தில் இடம்பெற்ற பிற கோயில்களாக இரிஞ்ஞாலகுடாவில் பரதனுக்காக அமைக்கபட்டுள்ள கூடல்மாணிக்கம் கோயில், திருமூழிக்களத்தில் இலட்சுமணனுக்கு அமைக்கபட்டுள்ள கோயில், சத்ருக்ன்னுக்கு அமைக்கபட்டுள்ள சத்துருக்கனன் கோயில் போன்றவை உள்ளன. மலையாள மாதமான கர்கடகம் மாதத்தில் ஒரே நாளில் இந்த நான்கு கோயில்களை வழிபடுவது மிகவும் புனிதமானது என்று நம்பப்படுகிறது. இதனால் பல பக்தர்கள் இந்த கோயில்களுக்கு வருகை தருகின்றனர். திருபிராயர் கோயில் கொச்சின் தேவஸ்வம் வாரியத்திடம் ஒப்படைக்கப்படுவதற்கு முன்பு 3 பிரபலமான நம்பூதிரி குடும்பங்களான செல்லூர் மனா, ஜனப்பள்ளி மனா மற்றும் புன்னப்பிள்ளி மனா ஆகியவற்றால் நிர்வகிக்கபட்டு வந்தது. இன்னும், இந்த மூன்று குடும்பங்களின் தலைவர்களும் கோயிலின் ஓரலன்களாக பணியாற்றுகிறார்கள் மேலும் பழக்கவழக்கங்களின்படி சடங்குகள் மற்றும் திருவிழாக்களில் பங்கேற்கிறார்கள்.
# திருச்சூர் நகர மண்டபம்

**திருச்சூர் நகர மண்டபம்** (*Thrissur Town Hall*) என்பது இந்தியாவின், கேரள மாநிலத்தின் திருச்சூர் நகரில் அமைந்துள்ள ஒரு கட்டடமாகும். ஆர். கே. சண்முகம் செட்டியார் திவானாக இருந்தபோது இது கட்டப்பட்டது. இங்கு தொல்லியல் அருங்காட்சியகம் மற்றும் படக் காட்சியகம் உள்ளது. இங்கு கேரளத்தின் அனைத்து பகுதிகளிலிருந்தும் சுவரோவியங்கள் நகலெடுக்கப்பட்டு காட்சிக்கு வைக்கப்பட்டுள்ளன. இந்த அருங்காட்சியகத்தில் பார்க்க *வேண்டியவை* பழைய கையெழுத்துப்படிளின் தொகுப்பாகும், அவை *ஓலகிரந்தங்கள்* என்று அழைக்கப்படும் பனை ஓலைச்சுவடிகளாகும். இந்த நகர மண்டபமானது அப்போதைய இந்தியப் பேரரசர் ஜார்ஜ் மன்னரின் வெள்ளி விழாவிழா ஆண்டின் நிமித்தமாக கட்டப்பட்டது. இந்த கட்டிடக்கலை விக்டோரியன் பாணியில் ஒரு புல்வெளியும், தோட்டத்துடன் உள்ளது.
# மகாராட்டிர உணவுமுறை

**மகாராட்டிர** அல்லது **மராத்திய உணவு** (*Maharashtrian or Marathi cuisine*) என்பது இந்திய மாநிலமான மகாராட்டிராவைச் சேர்ந்த மராத்தி மக்களின் உணவு முறையாகும். இது தனித்துவமான பண்புகளைக் கொண்டுள்ளது. அதே நேரத்தில் மற்ற இந்திய உணவு வகைகளுடன் அதிகம் பகிர்ந்து கொள்கிறது. பாரம்பரியமாக, மகாராட்டிரர்கள் தங்கள் உணவை மற்றவர்களை விட மிகவும் கடினமானதாக கருதுகின்றனர்.  
மகாராட்டிர உணவு வகைகளில் லேசான மற்றும் காரமான உணவுகள் உள்ளன. கோதுமை, அரிசி, சோளம், கம்பு, காய்கறிகள், பருப்பு மற்றும் பழம் போன்ற பொருட்கள் பிரதானமாக இருக்கின்றன. வேர்க்கடலை மற்றும் முந்திரி பெரும்பாலும் காய்கறிகளுடன் வழங்கப்படுகின்றன. பொருளாதார நிலைமைகள் மற்றும் கலாச்சாரத்தின் காரணமாக இறைச்சி பாரம்பரியமாக அரிதாகவோ அல்லது சமீப காலங்களில் பயன்படுத்தப்பட்டது.  
மும்பை, புனே மற்றும் பிற பெருநகரங்களில் உள்ள நகர்ப்புற மக்கள் இந்தியாவின் பிற பகுதிகளிலிருந்தும் வெளிநாட்டிலிருந்தும் வரும் உணவுகளால் ஈர்க்கப்பட்டுள்ளனர். எடுத்துக்காட்டாக, உடுப்பி உணவுகள் இட்லி மற்றும் தோசை அத்துடன் சீன மற்றும் மேற்கத்திய உணவுகள், வீட்டு சமையலிலும், உணவகங்களிலும் மிகவும் பிரபலமாக உள்ளன.
# மகாராட்டிர உணவுமுறை

## வழக்கமான உணவும், பிரதான உணவுகளும்

தனித்துவமான புவியியல் வேறுபாடுகள் மற்றும் உணவு கிடைப்பதைக் கொண்ட பரந்த பகுதியை அவர்கள் ஆக்கிரமித்துள்ளதால், வெவ்வேறு பகுதிகளைச் சேர்ந்த மராத்தி மக்கள் பலவகையான உணவு வகைகளை தயாரிக்கின்றனர். ஒவ்வொரு குடும்பமும் அதன் தனித்துவமான மசாலா மற்றும் பொருட்களின் கலவையைப் பயன்படுத்துவதால் பன்முகத்தன்மை குடும்ப மட்டத்திற்கு நீண்டுள்ளது. மகாராட்டிரர்களில் பெரும்பான்மையானவர்கள் இறைச்சி, மீன் மற்றும் முட்டைகளை சாப்பிடுவதில் தயக்கம் காட்டுவதில்லை. இருப்பினும், பெரும்பாலான மக்களுக்கு பிரதான உணவு பெரும்பாலும் சைவ உணவுதான். பிராமணர்கள் அல்லது வர்க்காரி பிரிவு உறுப்பினர்கள் போன்ற பல சமூகங்கள் சைவ உணவை மட்டுமே பின்பற்றுகின்றன.  
தேஷில் ( தக்காணப் பீடபூமி ) உள்ள பாரம்பரிய உணவு பொதுவாக *பக்ரி*, மசாலாவுடன் சமைத்த காய்கறிகள், பருப்பு மற்றும் அரிசி ஆகியவை அடங்கும். இருப்பினும், வடக்கு மகாராட்டிரர்களும் நகரவாசிகளும் கோதுமையால் செய்யப்பட்ட ரொட்டி அல்லது சப்பாத்தியை விரும்புகிறார்கள்.  
கடலோர கொங்கண் பிராந்தியத்தில், அரிசி பாரம்பரிய உணவாகும். தேங்காய் மற்றும் தேங்காய் பால் பல உணவுகளில் பயன்படுத்தப்படுகின்றன. மும்பை மற்றும் வடக்கு கொங்கணுக்கு பூர்வீகமாக இருக்கும் மராத்தி சமூகங்கள் தங்களது தனித்துவமான உணவு வகைகளைக் கொண்டுள்ளன. மால்வானுக்கு அருகிலுள்ள தெற்கு கொங்கணில், மால்வானி உணவு எனப்படும் மற்றொரு சுயாதீன உணவு வகை உருவாக்கப்பட்டது. இது பெரும்பாலும் அசைவ உணவு வகைகள் ஆகும். கோம்பிடி வடை, மீன் தயாரிப்புகள் மற்றும் வேகவைத்த தயாரிப்புகள் அங்கு மிகவும் பிரபலமாக உள்ளன.  
விதர்பா பிராந்தியத்தில், தினசரி தயாரிப்புகளில் சிறிதளவு தேங்காய் பயன்படுத்தப்படுகிறது. ஆனால் உலர்ந்த தேங்காய் மற்றும் வேர்க்கடலை மசாலா சப்ஜிகள் போன்ற உணவுகளிலும், ஆடு மற்றும் கோழி உணவுகளிலும் பயன்படுத்தப்படுகின்றன.  
மகாராட்டிரிய சைவ உணவுகள் தானியங்கள், பருப்பு வகைகள், காய்கறிகள், பால் பொருட்கள் மற்றும் மசாலாப் பொருட்களை உள்ளடக்கிய ஐந்து முக்கிய பொருட்களை அடிப்படையாகக் கொண்டவை.
# மகாராட்டிர உணவுமுறை

## வழக்கமான உணவும், பிரதான உணவுகளும்

### தானியங்கள்

உணவு வகைகளில் பிரதான உணவுகள் பலவிதமான ரொட்டி மற்றும் அரிசியை அடிப்படையாகக் கொண்டவை. ரொட்டியில் பாரம்பரிய முக்கோண காதிச்சி போலி அல்லது நகர்ப்புறங்களில் பொதுவாகக் காணப்படும் வட்டவடிவ சப்பாத்தி போன்றவற்றின் அடிப்படையிலானதாக இருக்கலாம். பக்ரி என்பது கேழ்வரகு அல்லது தினை, கம்பு அல்லது சோளம் போன்ற தானியங்களைப் பயன்படுத்தி தயாரிக்கப்படும் புளிப்பில்லாத ரொட்டி ஆகும் - மேலும் பக்ரி கிராமப்புறங்களில் தினசரி உணவின் ஒரு பகுதியாக அமைகிறது.
# மகாராட்டிர உணவுமுறை

## வழக்கமான உணவும், பிரதான உணவுகளும்

### தானியங்கள்

#### தினை

பாரம்பரியமாக, உள்ளூர் தக்காணப் பீடபூமியின் பிரதான தானியங்கள் தினை, சோளம், மற்றும் கம்பு ஆகியவை. வறண்ட மற்றும் வறட்சியால் பாதிக்கப்பட்ட இந்த பகுதியில் இந்த பயிர்கள் நன்றாக வளரும். கடலோர கொங்கண் பிராந்தியத்தில் கேழ்வரகு பயன்படுத்தப்படுகிறது. கிராமப்புற ஏழைகளின் பிரதான உணவென்பது பாரம்பரியமாக வெங்காயம், சட்னி அல்லது *ஜுங்கா* எனப்படும் ஒரு கடலை மாவு தயாரிப்போடு எளிமையானது. பக்ரியுடன் ஜுங்கா இப்போது மகாராட்டிராவில் பிரபலமான தெரு உணவாக மாறிவிட்டது.
# மகாராட்டிர உணவுமுறை

## வழக்கமான உணவும், பிரதான உணவுகளும்

### தானியங்கள்

#### கோதுமை

மகாராட்டிரா பிராந்தியத்தின் அதிகரித்த நகரமயமாக்கல் கோதுமையின் புகழை அதிகரித்துள்ளது. கோதுமையைக் கொண்டு சப்பாத்தி, ரொட்டி, பூரி அல்லது பரோட்டா . பூரண போளி போன்ற உணவுகள் தயாரிக்கப்படுகிறது. குல் பாலி (எள் வெல்லம் திணிப்புடன்), மற்றும் சடோரியா (சர்க்கரை மற்றும் கோயாவுடன் (உலர்ந்த பால்)) போன்ற பல அடைத்த ரொட்டிகளிலும் கோதுமை பயன்படுத்தப்படுகிறது.  
பட்டாணி, உருளைக்கிழங்கு மற்றும் கடலைப் பருப்பு போன்ற காய்கறி திணிப்புடன் கோதுமை ரொட்டி தயாரிக்கப்படுகிறது. பண்டைய காலங்களில் விரும்பப்பட்ட ரொட்டிகளில் ஒன்று மாண்டே என்பதாகும். அரிசியைப் போலவே, ரொட்டிகளும் காய்கறிகள் அல்லது பால் பொருட்களின் உணவோடு வருகின்றன.
# மகாராட்டிர உணவுமுறை

## வழக்கமான உணவும், பிரதான உணவுகளும்

### தானியங்கள்

#### அரிசி

கடலோர கொங்கண் பிராந்தியத்தின் கிராமப்புறங்களில் அரிசி பிரதான உணவாகும். ஆனால் அனைத்து நகர்ப்புறங்களிலும் அரிசி பிரபலமாக உள்ளது. மணம் நிறைந்த "அம்பேமொகர்" போன்ற உள்ளூர் வகைகள் மேற்கு மகாராட்டிராவில் பிரபலமாக உள்ளன. பெரும்பாலான சந்தர்ப்பங்களில், அரிசி வேகவைக்கப்பட்டு, மற்ற பொருட்களை உள்ளடக்கிய உணவின் ஒரு பகுதியாக இருக்கிறது. ஒரு பிரபலமான உணவான வரன் பாத் என்பது வேகவைத்த அரிசி, துவரை பருப்புடன், எலுமிச்சை சாறு, உப்பு மற்றும் நெய் ஆகியவற்றைக் கொண்டு தயாரிக்கப்படுகிறது. கிச்சடி என்பது அரிசி, கொண்டைக் கடலை மற்றும் மசாலாப் பொருட்களால் தயாரிக்கப்படும் பிரபலமான அரிசி உணவாகும். சிறப்பு சந்தர்ப்பங்களில், அரிசி, மசாலா மற்றும் காய்கறிகளால் செய்யப்பட்ட *மசாலேபட்* என்ற உணவும் பிரபலமானது.
# மகாராட்டிர உணவுமுறை

## வழக்கமான உணவும், பிரதான உணவுகளும்

### பால்

இவர்களின் பிரதான உணவில் பால் ஒரு முக்கிய உணவகும். மாடு மற்றும் எருமை பால் இரண்டும் பிரபலமாக உள்ளன. பால் முக்கியமாக குடிப்பதற்கும், தேநீர் அல்லது காபியில் சேர்ப்பதற்கும் அல்லது வீட்டில் தயிர் செய்வதற்கும் பயன்படுத்தப்படுகிறது. பாரம்பரியமாக, ஒவ்வொரு நாளும் தயிர் முந்தைய நாளின் தயிரைப் பயன்படுத்தி பாலை புளிக்க வைத்து தயாரிக்கப்படுகிறது. மசாலாவுடன் கலந்து *மத்தா* என்ற பானத்தில் மோர் பயன்படுத்தப்படுகிறது. இது கறி தயாரிப்புகளிலும் பயன்படுத்தப்படலாம். வெண்ணெய் மற்றும் நெய் ஆகியவற்றிற்கான மூலப்பொருள் பால் ஆகும்.
# மகாராட்டிர உணவுமுறை

## வழக்கமான உணவும், பிரதான உணவுகளும்

### காய்கறிகள்

ஒரு சந்தை காணப்படும் பொதுவான காய்கறிகள். உருளைக்கிழங்கு, முள்ளங்கி , கொத்தவரை, வெண்டை, கேரட், அவரை ]]
# மகாராட்டிர உணவுமுறை

## வழக்கமான உணவும், பிரதான உணவுகளும்

### இறைச்சியும் கோழியும்

மகாராட்டிர உணவு வகைகளில் இறைச்சிக்கு கோழி மற்றும் ஆடு மிகவும் பிரபலமான ஆதாரங்கள் ஆகும். முட்டைகள் பிரபலமாக உள்ளன. மாட்டிறைச்சி மற்றும் பன்றி இறைச்சி முக்கியமாக கிறிஸ்தவ சிறுபான்மையினர் மற்றும் சில தலித் சமூகங்களால் நுகரப்படுகிறது. இருப்பினும், இவை பாரம்பரிய மகாராட்டிர உணவு வகைகளின் பகுதியாக இல்லை.
# மகாராட்டிர உணவுமுறை

## வழக்கமான உணவும், பிரதான உணவுகளும்

### கடல் உணவு

பல கொங்கண் கடலோர சமூகங்களுக்கு கடல் உணவு ஒரு பிரதான உணவாகும். பெரும்பாலான சமையல் வகைகள் கடல் மீன், இறால்கள் மற்றும் நண்டு ஆகியவற்றை அடிப்படையாகக் கொண்டவை. முக்கியமாக கடல் உணவு வகைகளின் ஒரு தனித்துவமான மால்வானி உணவு பிரபலமானது. பிரபலமான மீன் வகைகளில் வங்கவராசி எனப்படும் பாம்பே வாத்து மீன், பிராமைடீ, அகலை, கானாங்கெளுத்தி ஆகியவை அடங்கும். கடல் உணவு வகைகள் சட்டியில் வறுப்பது, அல்லது வாழை இலைகளில் வேகவைப்பது போன்ற பல்வேறு வழிகளில் தயாரிக்கப்படுகின்றன.
# மகாராட்டிர உணவுமுறை

## வழக்கமான உணவும், பிரதான உணவுகளும்

### இதர உணவுகள்

படைக்கப்படும் ஆவியில் வேகவைத்த மோதகம் ]]
# அசோக் கேப்டன்

**அசோக் கேப்டன்** (*Ashok Captain*; பிறப்பு: 4 செப்டம்பர் 1960) இந்திய விலங்கியலாளர் ஆவார். இவர் ஈரிடவாழ்விகள் குறித்த ஆய்வுகளில் ஈடுபட்டவர். இந்தியப் பாம்புகள் குறித்த புத்தகங்களையும் ஆவணங்களையும் எழுதியுள்ளார். இவர் 1977 முதல் 1989 வரை சைக்கிள் பந்தைய போட்டியாளராகவும் இருந்தார். இந்தியாவில் மட்டுமே காணப்படுகிற மர பாம்பிற்கும் (*சைலோபிசு கேப்டனி*- *Xylophis captaini*) வெண்கல மர பாம்பிற்கும் (டென்ட்ரெலாபிசு அசோகி, *Dendrelaphis ashoki*) இவருடைய பெயர் இடப்பட்டுள்ளது.  
அசோக் கேப்டனின் படைப்புகள் வருமாறு:
- விட்டேக்கர், ரோமுலஸ்; கேப்டன், அசோக் (2004). இந்தியாவின் பாம்புகள்: கள வழிகாட்டி. சென்னை: டிராகோ புக்ஸ். ப. 495. ஐ.எஸ்.பி.என் 978-81-901873-0-5. பார்த்த நாள் 9 ஜனவரி 2012.
# மால்வான்

0-6 வயதுடைய குழந்தைகளின் எண்ணிக்கை 1364 ஆகும். இது மால்வனின் மொத்த மக்கள் தொகையில் 7.31% . மால்வன் நகராட்சி மன்றத்தில், பெண் பாலியல் விகிதம் மாநில சராசரியான 929 க்கு எதிராக 930 ஆகும். மேலும், மகாராட்டிரா மாநில சராசரி 894 உடன் ஒப்பிடும்போது மல்வானில் குழந்தை பாலியல் விகிதம் 876 ஆக உள்ளது. மால்வன் நகரத்தின் கல்வியறிவு விகிதம் 93.00%. இது மாநில சராசரியான 82.34% ஐ விட அதிகமாகும். மல்வானில், ஆண்களின் கல்வியறிவு 94.76% ஆகவும், பெண் கல்வியறிவு விகிதம் 91.11% ஆகவும் உள்ளது.  
மால்வன் நகராட்சி 4,620 வீடுகளுக்கு மேல் மொத்த நிர்வாகத்தைக் கொண்டுள்ளது. இது தண்ணீர் மற்றும் கழிவுநீர் போன்ற அடிப்படை வசதிகளை வழங்குகிறது. நகராட்சி மன்ற வரம்பிற்குள் சாலைகள் அமைப்பதற்கும் அதன் அதிகார எல்லைக்குள் வரும் சொத்துக்களுக்கு வரி விதிக்கவும் இது அதிகாரம் அளிக்கப்பட்டுள்ளது.  
கொங்கனின் இந்த பகுதி பெரும்பாலும் இந்துக்கள் மற்றும் இந்த இந்துக்களில் பெரும்பான்மையானவர்கள் சத்திரிய மராட்டியர்கள், பண்டாரிகள், காபிட்கள் மற்றும் குடல்தேஷ்கர் கவுட பிராமணர்கள், ராஜபூர் சரஸ்வத் பிராமணர்கள் ஆகியோர் உள்ளனர். கணேச சதுர்த்தி, இராம நவமி மற்றும் பல உள்ளூர் விழாக்களில் கலந்துகொள்ள ஏராளமான மால்வானி குடியேறியவர்கள் ஒவ்வொரு ஆண்டும் ஆகத்து-செப்டம்பர் மாதங்களில் தங்கள் சொந்த இடத்திற்குத் திரும்புகிறார்கள்.
# கணக்குகளின் வகைப்பாடு (கணக்குப் பதிவியல்)

**கணக்குப் பதிவியல்** என்பது ஒரு நிறுவனத்தின் வணிகம் சார்ந்த பரிவர்த்தனைகள் மற்றும் அது சார்ந்த செயல்முறைகள் பற்றி பதிவிடும் கணிதமுறையாகும்.  
- பரிவர்த்தனைகள் மூன்று வகைப்படும். அவை:  
1. நிறுவனங்கள் மற்றும் தனிநபர் சார்ந்த பரிவர்த்தனைகள்.
1. சரக்குகள்,சொத்துக்கள், பணம் சார்ந்த பரிவர்த்தனைகள்.
1. இலாபம் மற்றும் நட்டங்கள் சார்ந்த பரிவர்த்தனைகள்.
# கணக்குகளின் வகைப்பாடு (கணக்குப் பதிவியல்)

## I. ஆள்சார் கணக்குகள்: (Personal Accounts)

தனி நபர் தொடர்பான கணக்குகளைத் தனிப்பட்ட கணக்குகள் / ஆள்சார் கணக்குகள் எனக் கூறலாம்.  
ஆள்சார்கணக்குகள்இரண்டு வகைப்படும். அவை:
1. தனிநபர் கணக்கு (Natural Person)
1. சட்டமுறை அமைப்புகள் (Artificial Person)
# கணக்குகளின் வகைப்பாடு (கணக்குப் பதிவியல்)

## I. ஆள்சார் கணக்குகள்: (Personal Accounts)

### தனிநபர் கணக்குகள்:

இந்தக் கணக்குகள் ஒரு தனிப்பட்ட நபரைக் குறிக்கும் கணக்குகள் ஆகும்.  
எ.கா.: அருள் க/கு
# கணக்குகளின் வகைப்பாடு (கணக்குப் பதிவியல்)

## I. ஆள்சார் கணக்குகள்: (Personal Accounts)

### சட்டமுறை அமைப்புகள்:

சங்கம், குழு மற்றும் அமைப்புகள்சார் கணக்குகள்  
எ.கா.: இந்தியன் ஓவர்சீஸ் வங்கி
# கணக்குகளின் வகைப்பாடு (கணக்குப் பதிவியல்)

## II. ஆள்சாராக் கணக்குகள்:

ஆட்களைச் சாராத கணக்குகளை ஆள்சாராக் கணக்குகள் என்று கூறுவர்.  
இவை இரண்டு வகைப்படும். அவை:
1. சொத்துக் கணக்கு (Real account)
1. பெயரளவு கணக்கு (Nominal Account)
# கணக்குகளின் வகைப்பாடு (கணக்குப் பதிவியல்)

## II. ஆள்சாராக் கணக்குகள்:

### சொத்துக் கணக்கு:

ஒரு தனி நிறுவனத்தின் சொத்துக்களை / உடைமைகளைக் குறிக்கும் கணக்கை சொத்துக் கணக்கு என்று குறிப்பிட வேண்டும்.  
எடுத்துக்காட்டு:நிறுவனத்தின் மேசைகள்
# கணக்குகளின் வகைப்பாடு (கணக்குப் பதிவியல்)

## II. ஆள்சாராக் கணக்குகள்:

### பெயரளவு கணக்கு:

இந்தக் கணக்கிற்கு உருவம் கிடையாது. வணிகச் செயல்பாடுகள் மற்றும் பரிவர்த்தனைகளில் நிகழும் இலாப நட்டங்களைப் பற்றிய கணக்கு.  
எடுத்துக்காட்டு: சம்பளக் கணக்கு
# பீச்சி அணை

**பீச்சி அணை திரிசூர்** என்பது இந்தியாவின் கேரளத்தில் உள்ள திருச்சூர் நகரத்திற்கு வெளியே. தொலைவில் அமைந்துள்ள ஒரு அணையாகும். இது திருச்சூரை சுற்றியுள்ள கிராமங்களுக்கு நீர்ப்பாசன திட்டங்களுக்காக கட்டபட்ட அணை ஆகும். அதே சமயத்தில், இது திருச்சூர் நகரத்தின் மக்களின் குடிநீர் தேவையையும் பூர்த்தி செய்கிறது. நீர்ப்பாசன அணையாக செயல்படும் இந்த அணையிலிருந்து, திருச்சூர் நகரத்திலும் அதைச் சுற்றியுள்ள நெல் வயல்களுக்கும் நீர் சென்றடைகிறது. மணாலி ஆற்றின் குறுக்கே கட்டப்பட்ட இந்த அணை கிட்டத்தட்ட பரப்பளவைக் கொண்டுள்ளது. பீச்சி-வாழனி வனவிலங்கு சரணாலயத்தின் கரையில் யானைகளைக் காணலாம், இது 1958 ஆம் ஆண்டில் பரப்பளவில் நிறுவப்பட்டது.
# பீச்சி அணை

## வரலாறு

அப்போதைய கொச்சி சுதந்திர அரசின் முதல் பிரதம மந்திரியான ஈ. இக்கண்டா வாரியர் (1890-1977) பீச்சி அணையின் கட்டிடக் கலைஞர் ஆவார். திருச்சூரில் பெரும்பான்மையானவர்கள் இந்த அணை கட்டுவதை எதிர்த்தனர். கேரளத்தைச் சேர்ந்த பொறியாளர்கள் இந்த திட்டத்தை எதிர்த்ததால், அணை கட்ட ஆந்திராவிலிருந்து ஓய்வு பெற்ற தலைமை பொறியாளரை அழைத்து வந்தார். அணை 1959 இல் கட்டி முடிக்கப்பட்டது என்றாலும். 1957 அக்டோபர் 4, அன்றே கேரளத்தின் முதல் ஆளுநரான புர்குல ராமகிருஷ்ண ராவ் அணையைத் திறந்து வைத்தார்.
# பீச்சி அணை

## வரலாறு

### புள்ளிவிவரம்

- இது கேரளத்தின் பழமையான அணைகளில் ஒன்று
- அணை வகை: கான்கிரீட் நேரான ஈர்ப்பு
# பீச்சி அணை

## கல்வி

- மெர்சி கான்வென்ட் எல்பி பள்ளி, பீச்சி
- அரசு எல்பி பள்ளி, பீச்சி
- அரசு மேல்நிலைப்பள்ளி, பீச்சி
# பீச்சி - வாழனி காட்டுயிர் உய்விடம்

**பீச்சி-வாழனி காட்டுயிர் உய்விடம்** (*Peechi-Vazhani Wildlife Sanctuary*) என்பது தென்னிநிதிய மாநிலமான, கேரளத்தின், திருச்சூர் மாவட்டத்தில், பீச்சியை தலைமையிடமாகக் கொண்டு செயல்படும் ஒரு வனவிலங்கு சரணாலயம் ஆகும். இந்த சரணாலயம் 1958 ஆம் ஆண்டில் சிம்மனி சிம்மோனி காட்டுயிர் உய்விடம் உட்பட பாலப்பிலி- நெல்லியம்பதி காடுகளை உள்ளடக்கியது மேலும் இது கேரளத்தின் இரண்டாவது பழமையான சரணாலயம் ஆகும்.  
இங்கு சராசரி கோடை வெப்பநிலை என்றும், குளிர்காலத்தின் சராசரி வெப்பநிலை என்றும் நிலவுகிறது.
# இலங்கையின் 16-வது நாடாளுமன்றம்

**இலங்கையின் 16-வது நாடாளுமன்றம்** (*16th Parliament of Sri Lanka*) அல்லது **இலங்கைக் குடியரசின் 9-வது நாடாளுமன்றம்** என்பது 2020 ஆகத்து 20 இல் நடைபெற்ற இலங்கை நாடாளுமன்றத் தேர்தலின் முடிவுகளின் படி அமைக்கப்பட்ட இலங்கை நாடாளுமன்றம் ஆகும். இதன் முதலாவது அமர்வு 2020 ஆகத்து 20 இல் இடம்பெற்றது. இலங்கை அரசியலமைப்புச் சட்டத்தின் படி நாடாளுமன்றத்தின் ஆயுட்காலம் முதலாவது அமர்வில் இருந்து நான்கரை முதல் ஐந்து ஆண்டுகளாகும்.
# இலங்கையின் 16-வது நாடாளுமன்றம்

## தேர்தல்

<span>■</span> – இபொமு
<span>■</span> – ஐமச
<span>■</span> – ததேகூ
<span>■</span> – இசுக
<span>■</span> – ஈமசக
<span>■</span> – ஏனைய கட்சிகள்  
16-வது நாடாளுமன்றத் தேர்தல் 2020 ஆகத்து 5 இல் நடைபெற்றது. மொத்தமுள்ள 225 இடங்களில் ஆளும் இலங்கை பொதுசன முன்னணி 145 இடங்களைக் கைப்பற்றி பெரும் வெற்றி பெற்றது. ஐக்கிய மக்கள் சக்தி 54 இடங்களையும், தமிழ்த் தேசியக் கூட்டமைப்பு 10 இடங்களையும், மக்கள் விடுதலை முன்னணி 3 இடங்களையும் கைப்பற்றின. முக்கிய எதிர்க்கட்சியான ஐக்கிய தேசியக் கட்சி ஒரேயொரு இடத்தை மட்டும் கைப்பற்றி வரலாறு காணாத தோல்வியடைந்தது.
# யோசினோரி இமைசுமி

**யோசினோரி இமைசுமி** (*Yoshinori Imaizumi* (今 泉 吉 吉, யோசினோரி இமைசுமி, மார்ச் 11, 1914 - ஏப்ரல் 2, 2007) சப்பானிய விலங்கியல் நிபுணராவர். இவர் 1967 இல் இரியோமோட் என்ற பூனை குறித்து விரிவான தகவல்களை வழங்கியதன் மூலம் நன்கு அறியப்பட்டார். இவர் டோக்கியோவில் உள்ள இயற்கை மற்றும் அறிவியல் அருங்காட்சியகத்தில் விலங்கியல் துறையின் இயக்குநராக இருந்தார்.